Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 658/12/4401	Komárno, 15.5.2014
EEČ : 2-30-74-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 1.2.2013, spisová značka 1 Pv 658/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 29. septembra 2012 v čase okolo 17.30 hod. v obci XXXXX na autobusovej zastávke, vedľa Základnej školy XXXXX bez použitia násilia odcudzil jeden mobilný telefón značky Samsung Galaxy SII IMEI: XXXXX čiernej farby tak, že v čase od 16.00 hod. do 17.30 hod. sa nachádzal na autobusovej zastávke v spoločnosti svojich kamarátov, medzi ktorými sa nachádzala aj dcéra poškodenej, maloletá XXXXX, narodená XXXXX,  ktorá je jeho užívateľkou a položila ho vedľa seba na lavičku, následne asi v čase okolo 17.30 hod. z miesta odišli, pričom obvinený mladistvý pri ich odchode spozoroval, že zostal položený na lavičke, avšak túto skutočnosť vtedy držiteľke telefónu neoznámil, následne sa na autobusovú zastávku vrátil a z lavičky odcudzil mobilný telefón značky Samsung Galaxy SII, IMEI: XXXXX čiernej farby, čím pre poškodenú XXXXX, narodenú XXXXX, trvale bytom XXXXX spôsobil škodu vo výške 310.- Eur.  

Uznesením prokurátora Okresnej prokuratúry Komárno zo dňa 1.2.2013, spisová značka 1 Pv 658/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno uznesením číslo 1 Pv 658/12/4401 - 5 z 1. februára 2013 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti mladistvému obvinenému XXXXX, stíhanému za prečin krádeže podľa ustanovenia §-u 212 odsek 1 Trestného zákona, pre ktorý mu bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-857/ZO-KN-2012 z 30. októbra 2012 na tom skutkovom základe, že dňa 29. septembra 2012 v čase okolo 17.30 hod. v obci XXXXX na autobusovej zastávke, vedľa Základnej školy XXXXX bez použitia násilia odcudzil jeden mobilný telefón značky Samsung Galaxy SII IMEI: XXXXX čiernej farby tak, že v čase od 16.00 hod. do 17.30 hod. sa nachádzal na autobusovej zastávke v spoločnosti svojich kamarátov, medzi ktorými sa nachádzala aj dcéra poškodenej, maloletá XXXXX, narodená XXXXX,  ktorá je jeho užívateľkou a položila ho vedľa seba na lavičku, následne asi v čase okolo 17.30 hod. z miesta odišli, pričom obvinený mladistvý pri ich odchode spozoroval, že zostal položený na lavičke, avšak túto skutočnosť vtedy držiteľke telefónu neoznámil, následne sa na autobusovú zastávku vrátil a z lavičky odcudzil mobilný telefón značky Samsung Galaxy SII, IMEI: XXXXX čiernej farby, čím pre poškodenú XXXXX, narodenú XXXXX, trvale bytom XXXXX spôsobil škodu vo výške 310.- Eur.  

Podľa ustanovenia §-u 216 odsek 2 Trestného poriadku mu bola stanovená skúšobná doba 12 mesiacov, ktorá začala plynúť dňom právoplatnosti uznesenia dňa 13. februára 2013. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel  aj  ďalším  uloženým  obmedzeniam  a  povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u mladistvého obvineného XXXXX uplynula 13. februára 2014. Mladstivému obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

Bol zabezpečený odpis z registra trestov, výpis z evidencie priestupkov Okresného úradu  v XXXXX  a  boli  vyžiadané  správy z Obvodného oddelenia Policajného zboru XXXXX a z Obce XXXXX, či sa mladistvý obvinený počas skúšobnej doby dopustil priestupku alebo iného protiprávneho konania.

Bolo zistené, že v priebehu skúšobnej doby viedol riadny život, nedopustil sa žiadneho trestného činu ani priestupku, a negatívne poznatky o ňom nemajú. Možno teda konštatovať, že mladistvý obvinený viedol riadny život počas celej skúšobnej doby.

Týmto sú u neho splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčil.

Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor